Diari Oficial de la Generalitat Valenciana


Sumari del DOGV 9856, del 24-05-2024 (2024/4751)

RESOLUCIÓ de 21 de maig de 2024, del Rectorat de la Universitat Jaume I, per la qual es fa pública l'oferta d'ocupació pública del personal docent i investigador de la Universitat Jaume I per a l'any 2024.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9856

Data del DOGV
:   24-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/4751


Data del document
:   21-05-2024

Organisme emissor
:   Universitat Jaume I

Tipus de document
:   Resolució

Descriptors 

:   * Universitat Jaume I

RESOLUCIÓ de 21 de maig de 2024, del Rectorat de la Universitat Jaume I, per la qual es fa pública l'oferta d'ocupació pública del personal docent i investigador de la Universitat Jaume I per a l'any 2024. [2024/4751]  
En virtut del que es preveu a l'article 20.Set.a) de la Llei 31/2022, de 23 de desembre, de pressupostos generals de l'Estat per a l'any 2023 (LPGE23) prorrogat per al 2024, el 16 de gener de 2024 es va remetre al Ministeri d'Hisenda i Funció Pública, a través de la Secretaria d'Estat de la Funció Pública, certificació amb el nombre de baixes i altes del personal docent i investigador de la Universitat Jaume I durant l'any 2023, tingudes en compte en el càlcul de la taxa de reposició. Aquest càlcul es defineix en l'article 36. Dos.3. g) de la Llei 8/2023, de 30 de desembre, de pressupostos de la Generalitat per a l'exercici 2024 (LPGV24); la seua aplicació comporta una taxa de reposició d'efectius total de 53 places.  
D'acord amb l'article 71.1.c de la Llei orgànica 2/2023, de 22 de març, del sistema universitari, es reserven 8 places per a la incorporació de personal investigador doctor que haja superat l'avaluació del Programa d'incentivació de la incorporació i intensificació de l'activitat investigadora (I3), o que haja obtingut el certificat com a investigador/a establert/a (R3). Les places objecte d'aquesta reserva que queden vacants es podran acumular a la convocatòria ordinària de torn lliure d'aqueix mateix any.  
L'article 36.Dos.1.b) de la LPGV24, assenyala que les places s'han d'incloure en una única oferta d'ocupació pública, i l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic (TREBEP), disposa que aquesta ha de ser aprovada per l'òrgan de govern de l'Administració pública corresponent, que a la Universitat Jaume I correspon al Consell de Govern.  
En conseqüència, el Consell de Govern, en la reunió de 27 de febrer de 2024, va aprovar l'oferta d'ocupació pública del personal docent i investigador de la Universitat Jaume I per a l'any 2024, que es detalla en l'annex.  
Per tot l'anterior, aquest rectorat, en exercici de les competències que li atribueixen els Estatuts de la Universitat Jaume I, aprovats per Decret 95/2021, de 9 de juliol, del Consell, i de conformitat amb el que es disposa en l'article 70 del TREBEP, resol:  
  
Primer  
Fer públic l'acord del Consell de Govern d'aquesta universitat, de data 27 de febrer de 2024, pel qual s'aprova l'oferta d'ocupació pública del personal docent i investigador de la Universitat Jaume I de Castelló per a l'any 2024, que es detalla en l'annex d'aquesta resolució.  
  
  
Segon  
Contra aquesta resolució, que posa fi a la via administrativa, i d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, pot interposar-se, amb caràcter potestatiu, recurs de reposició davant del mateix òrgan que l'ha dictada, en el termini d'un mes comptador des de la publicació. Alternativament, pot interposar-se recurs contenciós administratiu davant del Jutjat Contenciós Administratiu de Castelló, en el termini de dos mesos comptadors des de l'endemà de la publicació.  
Tot això sense perjudici de qualsevol altre recurs o acció que es considere procedent.  
  
Castelló de la Plana, 21 de maig de 2024.- La rectora: Eva Alcón Soler.  
  
  
  
Oferta d'ocupació pública del personal docent i investigador   
de la Universitat Jaume I corresponent a l'any 2024  
  
Places a convocar pel torn lliure:  
 1 plaça de professorat catedràtic/a d'universitat.  
 24 places de professorat titular d'universitat.  
 20 places de professorat permanent laboral.  
 8 places per a la incorporació de personal investigador doctor que haja superat l'avaluació del Programa d'incentivació de la incorporació i intensificació de l'activitat investigadora (I3), o que haja obtingut el certificat com a investigador/a establit/a (R3), de les quals 4 places per a professorat titular d'universitat i 4 per a professorat permanent laboral. Les places objecte de reserva que queden vacants es podran acumular a la convocatòria ordinària de torn lliure.  
  
Places de promoció interna per a l'accés al cos de catedràtics i catedràtiques d'universitat (article 71.2 Llei orgànica 2/2023, de 22 de març, del sistema universitari):  
 24 places de professorat catedràtic d'universitat.  
  
Segons l'article 70.1 del TREBEP, el termini màxim per a la convocatòria dels corresponents processos selectius derivats d'aquesta oferta d'ocupació pública és de tres anys comptadors des de la publicació.  
Aquest acord pot ser objecte de revisió en el cas de produir-se algun canvi normatiu derivat de l'aprovació de lleis o disposicions reglamentàries que afecten l'oferta d'ocupació pública en l'àmbit del personal docent universitari.